Sovesh/autoresearch-or huggingface dataset:
ଡୋନେପେଜିଲ (ଇଂରାଜୀ ଭାଷାରେ Donepezil, ଏକ ବିକ୍ରୟ ନାମ ଆରିସେପ୍ଟ/ Aricept ଯାହା ଆଲଜିମର ରୋଗ ଚିକିତ୍ସା ନିମନ୍ତେ ଦିଆଯାଏ । ଏହା ମାନସିକ ସ୍ଥିତିରେ ସାମାନ୍ୟ ଉନ୍ନତି ଆଣେ । ଏହାର ବ୍ୟବ‌ହାରରେ କିନ୍ତୁ ରୋଗର ପ୍ରଗତିରେ କିଛି ପରିବର୍ତ୍ତନ ଆସେନି । କୌଣସି ଉପକାର ନମିଳିଲେ ଏହି ଔଷଧ ବନ୍ଦ କରିବାକୁ ଉପଦେଶ ଦିଆଯାଏ ।  ଏହାକୁ ପାଟିରେ ଦିଆଯାଏ । 

ଡୋନେପେଜିଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ନିଦ୍ରା ସମସ୍ୟା, ତରଳ ଝାଡ଼ା, ଆକ୍ରମଣଶୀଳ, ଥକ୍କା ଅନୁଭବ ଓ ମାଂସପେଶୀ କ୍ରାମ୍ପ ହୋଇପାରେ ।  ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ଅନିୟମିତ ହୃଦ୍‌ଗତି (heart arrythmia), ମୂତ୍ରାବଧାରଣ (urinary retention) ବା ବାତ (seizures) ହୋଇପାରେ । ଡୋନେପେଜିଲ ଏକ କେନ୍ଦ୍ରୀୟ ଆସେଟାଇଲ୍ଲକୋଲିନଇସ୍ଟରେଜ ଅବରୋଧକାରୀ (acetylcholinesterase inhibitor) ଔଷଧ ।
 

ସନ ୧୯୯୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଡୋନେପେଜିଲ ଔଷଧ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଖର୍ଚ୍ଚ ବାବଦକୁ ପ୍ରାୟ ୮.୪୪ ପାଉଣ୍ଡ ଖର୍ଚ୍ଚ କରିବାକୁ ପଡ଼େ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧.୩୮ ଆମେରିକୀୟ ଡଲାର । ସନ ୨୦୧୬ରେ ଏହାର ୭ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୯୮ତମ ସ୍ଥାନରେ ତାଲିକାଭୁକ୍ତ ହୋଇଥିଲା ।

ଆଧାର

ବାହ୍ୟ ଲିଙ୍କ 
 
 
 Aricept entry at Drugs.com
 3D Molecular structure of Donepezil
 Acetylcholinesterase: A gorge-ous enzyme Article describing structure of target enzyme acetylcholinesterase at PDBe

ଔଷଧ
ରୋଜୀ ଆଫସାରୀ (୨୩ ଅପ୍ରେଲ ୧୯୪୬ - ୯ ମାର୍ଚ୍ଚ ୨୦୦୭), ରୋଜୀ ସାମାଡ଼ ନାମରେ ମଧ୍ୟ ପରିଚିତ, ଜଣେ ବାଂଲାଦେଶୀ କଥାଚିତ୍ର ଅଭିନେତ୍ରୀ ଥିଲେ । ସେ ମୁଖ୍ୟତଃ ବାଂଲାଦେଶର ବଙ୍ଗାଳୀ କଥାଚିତ୍ର ଜଗତରେ ଅଭିନୟ କାମ କରୁଥିଲେ । ୧୯୬୪ ମସିହାରୁ ସେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୭୫ ମସିହାରେ ଲାଥିଆଲ୍ ଚଳଚ୍ଚିତ୍ରରେ ତାଙ୍କର ଅଭିନୟ ପାଇଁ ତାଙ୍କୁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସହାୟକ ଅଭିନେତ୍ରୀ ପୁରସ୍କାର ପ୍ରଦାନ କରାଯାଇଥିଲା । ସେ ବଙ୍ଗଳାଦେଶୀ କଥାଚିତ୍ର ସହିତ ଉର୍ଦ୍ଦୁ କଥାଚିତ୍ରରେ ମଧ୍ୟ ଅଭିନୟ କରୁଥିଲେ । ବାକ୍ସା ପୁରସ୍କାର, ଜାହିର ରାୟହାନ ପଦକ, ନିଗର ପୁରସ୍କାର ଆସି ପୁରସ୍କାରରେ ସେ ମଧ୍ୟ ସମ୍ମାନିତ ହୋଇଛନ୍ତି ।

ପ୍ରାରମ୍ଭିକ ଜୀବନ 
ରୋଜୀ ଆଫସାରୀ ୧୯୪୬ ମସିହାର ଅପ୍ରେଲ ମାସ ୨୩ ତାରିଖରେ ବଙ୍ଗଳାଦେଶର ଲକ୍ଷ୍ମୀପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ପିଲାବେଳେ ତାଙ୍କ ନାମ ଥିଲା ଶାମିମା ଅକ୍ତାର ରୋଜୀ ଏବଂ ପରେ ବିବାହା ପରେ ଶିମିମା ରୋଜି ଆଫସାରୀ ହୋଇଥିଲା ।

ଅଭିନୟ ଜୀବନ 
ରୋଜୀ ଆଫସାରୀ ୧୯୬୪ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତ ଧଲିଉଡ୍‌ରେ କାମ କାରିବା ଆରମ୍ଭ କରିଥଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଇଟୋ ଜିବନ୍ , ଯାହାର ନିର୍ଦ୍ଦେଶନା ଦେଇଥିଲେ ଜିଲୁର୍ ରହିମିନ୍ । ସେହି ବର୍ଷ ପାକିସ୍ତାନର ପ୍ରଥମ ରଙ୍ଗୀନ ଚଳଚ୍ଚିତ୍ର ସଙ୍ଗମ୍ ମୁକ୍ତିଲାଭ କରିଥିଲା, ଯେଉଁଥିରେ ସେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ ଏବଂ ଜାହିର ରିହାନ୍ ଏହାର ନିର୍ଦ୍ଦେଶନା ଦେଇଥିଲେ  ।

ରୋଜୀ ଆଫସାରୀ ତାଙ୍କ ଅଭିନୟ ସମୟରେ ୨୦୦ରୁ ଅଧିକ ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ସର୍ବଦା ଏକ ସକରାତ୍ମକ ଓ ଦୁଃଖଭରା ଭୂମିକାରେ ଅଭିନୟ କରୁଥିଲେ । ବଙ୍ଗଳା ଚଳଚ୍ଚିତ୍ରରେ କାର୍ଯ୍ୟ କରିବା ସହିତ ସେ ୨୫ଟି ଉର୍ଦ୍ଦୁ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ସେ ଜିଆ ସାଙ୍ଗସ୍କୃତ ପରିଷଦର ସଭାପତି ଥିଲେ ।

ତାଙ୍କ ଅଭିନୟ ଶ୍ରେଷ୍ଠ ଚଳଚ୍ଚିତ୍ର ଗୁଡ଼ିକ ହେଲା ଜୀବନ ଥେକେ ନେୟା (୧୯୭୦), ତିତାସ ଏକଟି ନଦୀର ନାମ (୧୯୭୩), ସୂର୍ଯ୍ୟ ସଂଗ୍ରାମ (୧୯୭୪), ସୂର୍ଯ୍ୟ ଗ୍ରହଣ (୧୯୭୬), ଅଶିକ୍ଷିତ (୧୯୭୮), ଗୋଲାପୀ ଏଖନ ଟ୍ରେନେ (୧୯୭୮) ଓ ଏଇ ଘର ଏଇ ସଂସାର (୧୯୯୬) । ୨୦୦୫ ମସିହାରେ ତାଙ୍କର ଶେଷ ଚଳଚ୍ଚିତ୍ର ମୁକ୍ତିଲାଭ କରିଥିଲା ।

ବ୍ୟକ୍ତିଗତ ଜୀବନ 
ତାଙ୍କର ଜନ୍ମନାମ ଥିଲା ଶମିମା ଅକ୍ତାର ରୋଜୀ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ଅବଦୁସ ସାମାଡ଼ଙ୍କୁ ବିବାହ କରିଥିଲେ । ତା’ପରେ ୧୯୮୧ ମସିହାରେ ସେ ଚଳଚ୍ଚିତ୍ର ନିର୍ମାତା ମଲେକ ଆଫସାରୀଙ୍କୁ ବିବାହ କରିଥିଲେ ଏବଂ ତାଙ୍କ ସାଙ୍ଗିଆକୁ ରୋଜି ଆଫସାରୀରେ ପରିବର୍ତ୍ତନ କରିଥିଲେ ।

ପୁରସ୍କାର 
 ୧୯୭୫ - ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ସହାୟକ ଅଭିନେତ୍ରୀ
 ବାକ୍ସା ପୁରସ୍କାର
 ଜାହିର ରାୟହାନ ପାଦକ
 ନିଗର ପୁରସ୍କାର

ମୃତ୍ୟୁ 
ରୋଜୀ ୨୦୦୭ ମସିହାର ମାର୍ଚ୍ଚ ମାସ ୯ ତାରିଖରେ ମୃତ୍ୟୁବରଣ କରିଥିଲେ । ସେ ବୃକ୍‌କ ଜନିତ ସମସ୍ୟା ଯୋଗୁଁ ଢାକାସ୍ଥିତ ବାର୍ଡମ ହସ୍ପିଟାଲରେ ଚିକିତ୍ସିତ ହେଉଥିବାବେଳେ ବୃକ୍‌କ ବିଫଳତାରେ ମୃତ୍ୟୁବରଣ କରିଥିଲେ । ୨୩ ଅପ୍ରେଲ ୨୦୧୯ରେ ଏକ ଗୁଗୁଲ୍ ଡୁଡଲ୍ ଆଫସାରୀଙ୍କ ୭୩ ତମ ଜନ୍ମ ବାର୍ଷିକୀକୁ ସ୍ମରଣ କରିଥିଲା ।

ଆଧାର

ବାହାର ଆଧାର 
   
 ବଙ୍ଗଳା ଚଳଚ୍ଚିତ୍ର ଡାଟାବେସରେ ରୋଜି ଆଫସାରୀ |

ବଙ୍ଗଳାଦେଶର ଅଭିନେତ୍ରୀ
୨୦୦୭ ମୃତ୍ୟୁ
୧୯୪୬ ଜନ୍ମ
ବିଲଙ୍କା ରାମାୟଣ, ୧୫ଶ ଶତାବ୍ଦୀରେ ସାରଳା ଦାସଙ୍କଦ୍ୱାରା ଲେଖା ଯାଇଥିଲା । ଏହି ମହାକାବ୍ୟରେ ଭଗବାନ ରାମ ଓ ଦୈତ୍ୟରାଜ ରାବଣ ମଧ୍ୟରେ ହେଇଥିବା ଦ୍ୱନ୍ଦ ଓ ଯୁଦ୍ଧକୁ ନେଇ ବର୍ଣ୍ଣନା ରହିଛି । ଏହା ଓଡ଼ିଆ ଭାଷାରେ ପୁରାଣ ଭାବରେ ଆଦୃତ ।

ଆଧାର 

ଓଡ଼ିଆ ସାହିତ୍ୟ
ଅର୍ଥୋଷ୍ଟାଟିକ ହାଇପୋଟେନସନ, ଯାହା ପୋସଚୁରାଲ ହାଇପୋଟେନସନ ଭାବରେ ମଧ୍ୟ ଜଣାଶୁଣା, ରୋଗ ଥିଲେ ଠିଆ ହେବା ସମୟରେ ହଠାତ୍ ରକ୍ତଚାପ ହ୍ରାସ ହୁଏ । ଲକ୍ଷଣଗୁଡ଼ିକ ମଧ୍ୟରେ ମୁଣ୍ଡ ହାଲୁକା ଲାଗିବା, ଅସ୍ପଷ୍ଟ ଦର୍ଶନ, ଦ୍ୱନ୍ଦ୍ୱ ଏବଂ ଛିଡ଼ା ହେଲେ ସିଙ୍କୋପି ହୋଇପାରେ ।   ଏହା ପତନ, ହୃଦରୋଗ ଏବଂ ମୃତ୍ୟୁ ହେବା ଆଶଙ୍କା ସହିତ ଜଡିତ  ଥାଏ ।

ରକ୍ତ ପରିମାଣ ହ୍ରାସ ହେବାର କାରଣ ମଧ୍ୟରେ କମ୍ ରକ୍ତ ପରିମାଣ; ବିଟା-ବ୍ଲକର, ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ଏବଂ ଆଲଫା ବ୍ଲକର୍ ଭଳି ଔଷଧ; ଦୀର୍ଘ  କାଳୀଣ ଶଯ୍ୟା ବିଶ୍ରାମ; ଅଟୋନୋମିକ ନୁରରୋପାଥି, ଆଡିସନ୍ ରୋଗ, ଏବଂ ଏକାଧିକ ସିଷ୍ଟମ୍ ଆଟ୍ରୋଫି ହୋଇପାରେ ।    ଅନ୍ତର୍ନିହିତ ପ୍ରଣାଳୀ ପ୍ରାୟ ଠିଆ ହେବା ସହିତ ଗୋଡରେ ରକ୍ତ ଜମା ହେବା ଯୋଗୁ ପର୍ଯ୍ୟାପ୍ତ କ୍ଷତିପୂରଣ ମିଳିପାରେ ନାହିଁ । ଅତିକମରେ ୨୦ମିମି ସିଷ୍ଟୋଲିକ୍ ରକ୍ତଚାପର ହ୍ରାସ କିମ୍ବା ଅତିକମରେ ୧୦ମିମି ଡାଇଷ୍ଟୋଲିକ୍ ରକ୍ତଚାପ କମ ହେଲେ ଏହି ସମସ୍ୟା ଉପୁଜେ । ଏହା ନ୍ୟୁରୋଜେନିକ୍ ଏବଂ ଅଣ-ନ୍ୟୁରୋଜେନିକ୍ କାରଣ ଯୋଗୁ ହୋଇପାରେ 

ଏହାର ମୂଳ କାରଣ ଅନୁସାରେ ଚିକିତ୍ସା କରାଯାଏ । ଏଥିରେ କେତେକ ଔଷଧ ହ୍ରାସ, ଫିଜିଓଥେରାପି, ସଙ୍କୋଚନ‌କାରୀ ମୋଜା ପିନ୍ଧିବା, ଲୁଣ ଏବଂ ଜଳ ଗ୍ରହଣ ବୃଦ୍ଧି କିମ୍ବା ମିଡୋଡ୍ରାଇନ୍ ପରି ଔଷଧ ଅନ୍ତର୍ଭୁକ୍ତ ହୋଇପାରେ । ଅର୍ଥୋଷ୍ଟାଟିକ୍ ହାଇପୋଟେନ୍ସନ୍ ସାଧାରଣତଃ ବୟସ୍କ ବ୍ୟକ୍ତିଙ୍କ ମଧ୍ୟରେ ହୁଏ । କେୟାର ହାଉସରେ ଅଧାରୁ ଅଧିକ ବୟସ୍କ ବ୍ୟକ୍ତି ପ୍ରଭାବିତ ହୁଅନ୍ତି।  ବୟସ୍କମାନଙ୍କ କ୍ଷେତ୍ରରେ ଏହା ଅନେକ ପତନର କାରଣ ଅଟେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ନାଭି ନାଡ଼ ନିର୍ଗମନ ବା ଅମ୍ବିଲିକାଲ କର୍ଡ଼ ପ୍ରୋଲାପ୍ସ (Umbilical cord prolapse) ନାମ ଦିଆଯାଏ ଯେତେବେଳେ ପ୍ରସବ (labor) ସମୟରେ ଶିଶୁ ବାହାରକୁ ଆସିବା ପୂର୍ବରୁ ନାହି ନାଡ଼ (umbilical cord) ଜରାୟୁରୁ (uterus) ବାହାରକୁ ବାହାରିଆସେ । ଏହା ଏକ ଚିନ୍ତାର ବିଷୟ ଯେହେତୁ ନାହି ଉପରେ ଚାପ ପଡ଼ିବା ଯୋଗୁ ଶିଶୁର ରକ୍ତ ଯୋଗାଣ ବନ୍ଦ ହୋଇଯାଏ ବା କମିଯାଏ ।

ପୂର୍ବରୁ ଦୁଇଟି ଶିଶୁ ଜନ୍ମ ହୋଇସାରିଥିଲେ ଓ ଚଳିତ ପ୍ରସବ ସମୟରେ ଜରାୟୁ ମଧ୍ୟରେ ଶିଶୁର ଅସାଧାରଣ ଅବସ୍ଥିତି ଥିଲେ ନାଭି ନାଡ଼ ନିର୍ଗମନ ସଙ୍କଟ ଅଧିକ ରହେ । ସମୟପୂର୍ବ ପ୍ରସବ (prematurity), ଛୋଟ ଶିଶୁ, ଜମଜ ଗର୍ଭ, ପୂର୍ବରୁ ଅଧିକ ଗର୍ଭ ହୋଇଥିଲେ ଓ ଅଧିକ ଗର୍ଭୋଦକ ଥିଲେ ଏହି ସଙ୍କଟ ଅଧିକ ରହେ । ଆମ୍ନିଓଟୋମି (medical rupture of the amniotic sac ଏହାର କାରକ ବିଷୟଟି ବିବାଦାତ୍ମକ ଅଛି । ପ୍ରସବ ସମୟରେ ହଠାତ୍ ଶିଶୁର ହୃଦ୍‌ଗତି କମିଗଲେ ଏହା ସନ୍ଦେହ କରାଯାଏ ।  ନାଭି ନାଡ଼ ଦେଖିଲେ ବା ଭିତରେ ଅନୁଭବ କରି ନିର୍ଣ୍ଣୟ କରାଯାଇପାରେ ।

ଏଭଳି କେଶ୍‌ର ପରିଚାଳନାରେ ତୁରନ୍ତ ପ୍ରସବ କରେଇବାକୁ ଧ୍ୟାନ ଦିଆଯାଏ, ସାଧାରଣତଃ ସିଜରିଆନ ସେକସନ (cesarean section) ଜରିଆରେ । ସମ୍ଭବ ହେଲେ ଶିଶୁକୁ ହାତ ସାହାଯ୍ୟରେ ଉପରକୁ ଠେଲି ଦିଆଯାଏ । ନି-ଚେଷ୍ଟ ପୋଜିସନ (knee-chest position) ବା ଯଦି ଏହା ସମ୍ଭବ ନହୁଏ ଟ୍ରେଣ୍ଡେଲେନବର୍ଗ ପୋଜିସନ (Trendelenburg position) ବ୍ୟବ‌ହାର କରାଯାଏ । ଉପ‌ଯୁକ୍ତ ଚିକିତ୍ସାରେ ଅଧିକାଂଶ କେଶ୍‌ର ଫଳାଫଳ ଭଲ ରହେ । 
 

ପ୍ରତି ୫୦୦ ପ୍ରସବରେ ଜଣକର ନାଭି ନାଡ଼ ନିର୍ଗମନ ସମସ୍ୟା ଉପଜେ । ୧୦% କେଶ୍‌ରେ ଶିଶୁର ମୃତ୍ୟୁ ସଙ୍କଟ ରହେ । ଜନ୍ମ ତୃଟି (:en:congenital anomalies) ଥିଲେ ବା ପ୍ରିମାଚ୍ୟୁର ଶିଶୁ (prematurity) ଥିଲେ ଏହା ସଙ୍କଟ ରହେ । ଏଭଳି ରୋଗୀଙ୍କୁ ଆଶୁ ଚିକିତ୍ସା କରାଯା ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ
ମୁଖ୍ୟମନ୍ତ୍ରୀ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିତ୍ତରଞ୍ଜନ ତ୍ରିପାଠୀ, ପନାଗ ଭୂଷଣ ମହାନ୍ତି । ଚିତ୍ତରଞ୍ଜନ ତ୍ରିପାଠୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ସୋନାଲି ମହାପାତ୍ର ଏବଂ ସର୍ବିନ । ସମରେଶ ରାଉତରାୟ, ବିଜୟ ମହାନ୍ତି, ଅଜିତ ଦାସ, ରବିନ ଦାସ, ରବି ମିଶ୍ର, ଚୌଧୁରୀ ବିକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ସିଦ୍ଧାନ୍ତ ମହାପାତ୍ର
 ସୋନାଲି ମହାପାତ୍ର
 ସମରେଶ ରାଉତରାୟ
 ବିଜୟ ମହାନ୍ତି
 ସର୍ବିନା
 ଅଜିତ ଦାସ
 ରବିନ ଦାସ
 ରବି ମିଶ୍ର
 ଚୌଧୁରୀ ବିକାଶ ଦାସ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଚିତ୍ତରଞ୍ଜନ ତ୍ରିପାଠୀ ।

ଗୀତ

ଆଧାର

ବାହାର ଆଧାର
 

୨୦୦୯ର ଓଡ଼ିଆ କଥାଚିତ୍ର
ଧୁରବାଇ  ବ୍ରିଟିଶ ଶାସନ  ସମୟରେ ଏକ ରାଜକୀୟ ରାଜ୍ୟ ଥିଲା । ଏହା ଏକତମ ହସ୍ତ-ଭୈୟା ଜାଗିର ଥିଲା ଓ ବୁନ୍ଦେଲ୍ଖାନ୍ଦ୍କ ଏଜେନ୍ସି ଅଧୀନରେ ରହିଥିଲା । ଏହାର ରାଜଧାନୀ ଧୁରବାଇ ସହରରେ ଥିଲା , ଯାହାର ଲୋକ ସଂଖ୍ୟା 1901 ମସିହାରେ  777 ଥିଲା । ଅଧୁନା ଏହା ଉତ୍ତରପ୍ରଦେଶର ଝାଁସୀ ଜିଲ୍ଲାର ଏକ ଅଂଶ ଭାବରେ ରହିଛି । ଏହାର ଶାସକମାନଙ୍କୁ ବ୍ରିଟିଶ ଶାସନକାଳ ରେ3 ହରତୀୟ ରାଜା ବୋଲି କୁହାଯାଉଥିଲା ।

ଇତିହାସ 
ଧୁରବାଇ ରାଜ୍ୟ 1812 ମସିହାରେ ବୁନ୍ଦେଳଖଣ୍ଡ ଅଞ୍ଚଳରେ ଅର୍ଚା ରାଜପରିବାରର ବଂଶଜଙ୍କଦ୍ୱାରା ସ୍ଥାପିତ ହେଇଥିଲା । ଦେୱାନ ରାଇ ସିଂହଙ୍କ 8 ଜଣ ପୁତ୍ର ଥିଲେ । ସେମାନଙ୍କୁ ଧୂରବାଇ ସମେତ ବିଜନା ଓ ଟୋରି ଫତେହପୁର ପ୍ରଦାନ କରାଯାଇଥିଲା । 

ଏହି ରାଜ୍ୟ ଝାଁସୀ ଅଞ୍ଚଳର ପୂର୍ବ ଦିଗରେ ଅବସ୍ଥିତ ଓ ଆଗ୍ରା ଓ ଅଉଧଦ୍ୱାରା ପରିବେଷ୍ଟିତ । 1823ରେ ଦିବାନ ବୁଧ ସିଂହ ଇଂରେଜ ଶାସକମାନଙ୍କଠାରୁ ଏହି ରାଜ୍ୟ ପାଇଁ ସନନ୍ଦ ପାଇଥିଲେ । 1920ରେ ଧୁରବାଇ ଭାରତୀୟ ରାଜା ମାନଙ୍କ ସଂଘରେ ମିଶି ଥିଲେ । ଭରତ ସ୍ୱାଧୀନ ହେଲା ପରେ 1950 ମସିହାରେ ଏହି ରାଜ୍ୟର ମିଶ୍ରଣ ଘଟି ଏହା ପ୍ରଥମେ ବିନ୍ଧ୍ୟ ପ୍ରଦେଶ ଓ ପରେ ମଧ୍ୟ ପ୍ରଦେଶ ଅଧୀନକୁ ଗଲା ।

Rulers 
ବୁନ୍ଦେଲା ରାଜପୁତ ବଂଶର ଶାସକମାନେ ଏହି ରାଜ୍ୟକୁ ଦିବାନ ନାମ ଗ୍ରହଣ କରି ଶାସନ କରୁଥିଲେ । .

ଦିବାନ ସମୂହ 
 .... - ....                ପୃଥ୍ଭି ରାଜ 
 c.1823 ବୁଧ ସିଂହ  
 18.. - 1851 ନାହର ସିଂହ 
 14 Jan 1851 - Nov 1910 ରଣଯୋର ସିଂହ 
 1910 - 1947? ଯୁଗଲ ପ୍ରସାଦ ସିଂହ

ଆଧାର

ବାହାର ଲିଙ୍କ 
 Dhurwai-Bundelkhand- Indian Princely State
ରାଧାକୃଷ୍ଣ ବିଶ୍ୱାସରାୟ (୫ ମାର୍ଚ୍ଚ ୧୯୦୫- ୫ ଫେବୃଆରୀ ୧୯୮୪) ଭାରତର ସ୍ୱାଧୀନତା ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲାର ଜନ‌ଜାତି ସମ୍ପ୍ରଦାୟ ମଧ୍ୟରେ ନିମନ୍ତେ ଉଲ୍ଲେଖନୀୟ କାର୍ଯ୍ୟ କରିଥିବା ଲୋକଙ୍କ ମଧ୍ୟରୁ ଅନ୍ୟତମ । ଲୋକଙ୍କ ମନରେ ସ୍ୱାଧୀନତାର ଚେତନା ଜାଗ୍ରତ କରିବାରେ ସେ ଅଗ୍ରଗଣ୍ୟ ଥିବାରୁ ତାଙ୍କୁ କୋରାପୁଟର ଗାନ୍ଧୀ କୁହାଯାଉଥିଲା ।
ସେ ୧୯୫୨ରୁ ୧୯୫୭ ପର୍ଯ୍ୟନ୍ତ ରାଜ୍ୟ ସଭାର ସଭ୍ୟ ଭାବେ ଦାୟିତ୍ୱ ନିର୍ବାହ କରିଥିଲେ ।

ଜନ୍ମ 
ଆନ୍ଧ୍ର ପ୍ରଦେଶର ପାର୍ବତୀପୁରମରେ ସେ ଜନ୍ମ ଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲା ରାଧାକୃଷ୍ଣ ସାହୁ । ତାଙ୍କର ମଉସା ତାଙ୍କୁ ପୋଷ୍ୟପୁତ୍ର କରି ନେବାରୁ ତାଙ୍କ ନାମ ପରିବର୍ତ୍ତିତ ହୋଇ ରାଧାକୃଷ୍ଣ ବିଶ୍ୱାସରାୟ ହୋଇଥିଲା ।

ଶିକ୍ଷା 
ଜୟପୁରରେ ତାଙ୍କ ବିଦ୍ୟାର୍ଥୀ ଜୀବନ କଟିଥିଲା, କିନ୍ତୁ ଅର୍ଥାଭାବରୁ ମହାବିଦ୍ୟାଳୟ ଉଚ୍ଚଶିକ୍ଷାରୁ ସେ ବଞ୍ଚିତ ହୋଇଥିଲେ ।

କର୍ମମୟ ଜୀବନ 
ବ୍ରିଟିଶ ସରକାରଙ୍କ ଶାସନରେ ସେ ଜଣେ କିରାଣୀ ଭାବରେ କର୍ମମୟ ଜୀବନ ଆରମ୍ଭ କରିଥିଲେ । ଗୋପବନ୍ଧୁ ଚୌଧୁରୀଙ୍କ ପରାମର୍ଶ କ୍ରମେ ସେ ଚାକିରି ଛାଡ଼ି ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ ।
ଲବଣ ସତ୍ୟାଗ୍ରହରେ ଯୋଗ ଦେଇ ବ୍ରିଟିଶ ସରକାରଙ୍କଦ୍ୱାରା ଗିରଫ ହୋଇଥିଲେ ।  
ନୈତିକତାପୂର୍ଣ୍ଣ ମୂଲ୍ୟବୋଧ ରାଜନୀତିରେ ତାଙ୍କର ବିଶ୍ୱାସ ଥିଲା । ଏକଦା ପଣ୍ଡତ ଗୋଦାବରୀଶ ମିଶ୍ରଙ୍କୁ ହରାଇ ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ହୋଇଥିଲେ । ଥରଟିଏ ଅଳ୍ପକାଳ ନିମନ୍ତେ ସେ ଆଦିବାସୀ ଓ ହରିଜନ କଲ୍ୟାଣ ମନ୍ତ୍ରୀ ହୋଇଥିଲେ । 

ଦଳ ମଧ୍ୟରେ ନୀତି ଆଦର୍ଶର ବିଚ୍ୟୁତି ଦେଖି ସେ କଂଗ୍ରେସ ତ୍ୟାଗ କରିଥଲେ ଓ ପରେ ସକ୍ରିୟ ରାଜନୀତିରୁ ଦୂରେଇ ଯାଇଥିଲେ  । ଏହା ପରେ ବିନୋବା ଭାବେଙ୍କ  ଭୂଦାନ ଆନ୍ଦୋଳନରେ ଯୋଗ ଦେଇଥିଲେ । ଶେଷ ପର୍ଯ୍ୟନ୍ତ ସେ କୋରାପୁଟର ଜନ‌ଜାତିର ବିକାଶ ପାଇଁ କାର୍ଯ୍ୟ କରିଥିଲେ ।

ମୃତ୍ୟୁ 
୧୯୮୪ ମସିହା ଫେବୃଆରୀ ମସ ୫ ତାରିଖ ଦିନ ସେ ମୃତ୍ୟୁବରଣ କରିଥିଲେ ।

ଆଧାର 

୧୯୦୫ ଜନ୍ମ
୧୯୮୪ ମୃତ୍ୟୁ
ରାଜ୍ୟ ସଭା ସଭ୍ୟ
ଓଡ଼ିଶା ବିଧାନ ସଭା ସଭ୍ୟ
ଗେମ ଅଫ ଥ୍ରୋନ୍ସ () ହେଉଛି ଡେଭିଡ ବେନୀଅଫ ଏବଂ ଡି.ବି. ୱୈଶଙ୍କଦ୍ୱାରା ନିର୍ମିତ ଆମେରିକୀୟ କାଳ୍ପନିକ ଓ ନାଟକ ଜାତୀୟ ଧାରାବାହିକ । ଏହା ଜର୍ଜ ଆର. ଆର. ମାର୍ଟିନଙ୍କରଦ୍ୱାରା ରଚିତ କାଳ୍ପନିକ ଉପନ୍ୟାସ ଶୃଙ୍ଖଳା, ଏ ସଙ୍ଗ ଅଫ ଆଇସ ଆଣ୍ଡ ଫାୟାର ଉପରେ ଆଧାରିତ ଅଟେ । ଏହି ଧାରାବାହିକଟିର ପ୍ରସାରଣ ୧୭ ଏପ୍ରିଲ ୨୦୧୧ ତାରିଖରେ ଏଚବିଓ ଚ୍ୟାନେଲରେ ଆରମ୍ବ ହୋଇଥିଲା । ଏହାର ସପ୍ତମ ଋତୁ ପ୍ରସାରିତ ହେବା ୨୭ ଅଗଷ୍ଟ ୨୦୧୭ ତାରିଖରେ ଉଦଯାପିତ ହୋଇଥିଲା । ଏହି ଧାରାବାହିକ ଶୃଙ୍ଖଳାର ଶେଷ, ଅଷ୍ଟମ ଋତୁଟି  ଏପ୍ରିଲ ୧୪, ୨୦୧୯ରୁ ପ୍ରସାରଣ ଆରମ୍ଭ ହୋଇ ୧୯ ମଇ ୨୦୧୯ ତାରିଖରେ ସମାପ୍ତ ହୋଇଥିଲା ।

ୱେଷ୍ଟେରୋସ୍ ଓ ଏସୋସ୍ ନାମକ କାଳ୍ପନିକ ମହାଦେଶରେ ରଚିତ, ଗେମ ଅଫ ଥ୍ରୋନ୍ସରେ ଅନେକ କଥାନକ ଏବଂ କଳାକାର ସମୂହ ଅଛନ୍ତି । ଏ ମଧ୍ୟରୁ ତିନଟି ଗଳ୍ପ ଧାରା ପ୍ରମୁଖ । ପ୍ରଥମ ଗଳ୍ପ ଧାରାଟିର କେନ୍ଦ୍ର ବିନ୍ଦୁ ଅଟେ 'ସାତ ଗୋଟି ରାଜ୍ୟ'ର ଏକ 'ଲୌହ ସିଂହାସନ' । ଏଥିରେ ଅନେକ ରାଜ ପରିବାରମାନଙ୍କ ମଧ୍ୟର ସମ୍ବନ୍ଧ ଓ ଶତୃତାର କାହାଣି ବର୍ଣ୍ଣିତ, ଯୋଉଥିରେ ସେମାନେ ଲୌହ ସିଙ୍ଘାସନ ପାଇବା ପାଇଁ ଅଥବା ତା'ଠାରୁ ସ୍ୱାଧୀନ ହେବା ପାଇଁ ନିରନ୍ତର ଚେଷ୍ଟିତ । ଦ୍ୱିତିୟ ଗଳ୍ପ ଧାରାଟି କେନ୍ଦ୍ରିତ ଅଟେ ମହାଦେଶର ପୂର୍ବତନ ବିତାଡ଼ିତ ଶାସକ ପରିବାରର ଶେଷ ମୁଣ୍ଡ ଓ ତାଙ୍କ ଶାସନ ଫେରି ପାଇବାର ସଙ୍ଗ୍ରାମ ଉପରେ । ତୃତୀୟ ଗଳ୍ପ ଧାରାଟି ପ୍ରାଚୀନ କାଳରୁ ଥିବା ଭାତୃସଙ୍ଘ ଏବଂ ସେମାନଙ୍କ ଉପରେ ଥିବା ଦାୟିତ୍ୱ ଉପରେ କେନ୍ଦ୍ରିତ ।  ସୁଦୂର ଉତ୍ତରରୁ ଆସୁଥିବା ନୃଶଂସ ବ୍ୟକ୍ତି ଓ ଜୀବମାନଙ୍କ ପ୍ରାଚୀନ ଖଳ ଶକ୍ତିଠାରୁ ମହାଦେଶକୁ ରକ୍ଷା କରିବା ସେମାନଙ୍କ ଦାୟିତ୍ୱ ।

ଅବଲୋକନ 
ଏହି ଧାରାବାହିକଟି ମାର୍ଟିନଙ୍କର ଉପନ୍ୟାସ ଏ ସଙ୍ଗ ଅଫ ଆଇସ ଆଣ୍ଡ ଫାୟାର ଶୃଙ୍ଖଳା ଉପରେ ପର୍ଯ୍ୟବସିତ ଥିଲା । କିନ୍ତୁ ନୂତନ ଅଧ୍ୟାୟଗୁଡ଼ିକପାଇଁ କାହାଣୀ ନୂତନରୂପେ ଲେଖାଯାଇଥିଲା ।

ଅଭିନୟ 
ଏହି ଧାରାବାହିକରେ ଅଭିନୟ କରୁଥିବା ପୀଟର ଡିଙ୍କଲେଜ ୨୦୧୧, ୨୦୧୫ ଏବଂ ୨୦୧୮ରେ ଶ୍ରେଷ୍ଠ ସହ-କଳାକାର ଭାବରେ ଏମୀ ପୁରସ୍କାର ଜିତିଥିଲେ ।

ଦର୍ଶକ ସଂଖ୍ୟା 
ଯୁକ୍ତରାଜ୍ୟରେ ଏହି ଧାରାବାହିକଟି ଦର୍ଶକ ସଂଖ୍ୟାରେ ରେକର୍ଡ଼ ସୃଷ୍ଟି କରିଥିଲା । ହାରାହାରି ୫୦ ଲକ୍ଷ ଲୋକ ଏହାକୁ ୨୦୧୬ ମସିହାରେ ଦେଖିଥିଲେ  ଏବଂ ଅଷ୍ଟ୍ରେଲିଆରେ ପାଖାପାଖି ୧୨ ଲକ୍ଷ ଲୋକ ଦେଖିଥିଲେ ।

ଆଧାର 

ଧାରାବାହିକ
ଭାରତୀୟ ପୂଜାବିଧିରେ ମଥାରେ ଅଙ୍କିତ ହେଉଥିବା ଏକ ଚିହ୍ନ ଶାସ୍ତ୍ର ମତରେ ଦ୍ୱୀଜ (ବ୍ରାହ୍ମଣ, କ୍ଷତ୍ରିୟ ଓ ବୈଶ୍ୟ) ତିଳକ ନଲଗାଇଲେ ତାଙ୍କୁ ଚଣ୍ଡାଳ ବୋଲାଯାଏ ତିଳକ ସର୍ବଦା କପାଳର ଦୁଇ ଭ୍ରୁଲତା ମଝି ସ୍ଥାନ ଆଜ୍ଞା ଚକ୍ର ଉପରେ ଅଂକନ କରାଯାଏ ଏହାକୁ ଚେତନାକେନ୍ଦ୍ର ଭାବେ ଅଭିହିତ କରାଯାଇଛି

ହିନ୍ଦୁ ଧର୍ମରେ ତିଳକ (Hindi: तिलक) ସାଧାରଣତଃ କପାଳରେ ଧାରଣ କରନ୍ତି, ବେଳେବେଳେ ଶରୀରର ଅନ୍ୟ ଅଙ୍ଗରେ ଯଥା ଛାତି, ହସ୍ତ ଇତ୍ୟାଦି ସ୍ୱତନ୍ତ୍ର ଧାର୍ମିକ କାର୍ଯ୍ୟ ଅବସରରେ ଏହାକୁ ପାରମ୍ପରିକ ଆଭୁଷଣ ସହ  ଧାରଣ କରାଯାଏ ବ୍ରାହ୍ମଣମାନେ ଏହାକୁ ଦୈନିକ ଧାରଣ କରନ୍ତି

ଦକ୍ଷିଣ ଏସୀୟ ପରମ୍ପରା ଭାବେ ଏହି ସିନ୍ଦୁର ଓ ଚନ୍ଦନ ମିଶ୍ରଣ ଯୁକ୍ତ ସୁଗନ୍ଧି ଦ୍ରବଣକୁ ବିଜୟ ଉତ୍ସବରେ ପହଞ୍ଛିବା କ୍ଷଣି ବିଜୟୀଙ୍କ ମଥାରେ ଲଗାଯାଇ ସ୍ୱାଗତ କରାଯାଏ

ବ୍ୟାଖ୍ୟା
ବୈଷ୍ଣବ ଧର୍ମାବଲମ୍ବୀ ଏହାକୁ ନାସା ଅଗ୍ରରୁ ମସ୍ତକ କେଶ ଆରମ୍ଭ ପର୍ଯ୍ୟନ୍ତ କପାଳରେ ଲମ୍ବ ଭାବେ ଅଙ୍କନ କରନ୍ତି ଏହାକୁ ଉର୍ଦ୍ଧ୍ୱ ପୁଣ୍ଡ୍ର କୁହନ୍ତି  ମଝିରେ ଏକ U ଦ୍ୱାର ଏହା ଛେଦିତ ହୋଇଥାଏ ଦେଉଳମାନଙ୍କରେ ଦୁଇ ପ୍ରକାର ଚିହ୍ନ ଦେଖିବାକୁ ମିଳେ ଏହି ତିଳକ ପାରମ୍ପରିକ ଭାବେ ଚନ୍ଦନ ଗୁଣ୍ଡରୁ ପ୍ରସ୍ତୁତ ଦ୍ରବଣରେ ତିଆରି ହୋଇଥାଏ

ଆଉ ଏକ ପ୍ରମୁଖ ତିଳକ ଶୈବମାନେ ଧାରଣ କରନ୍ତି ଏହାକୁ ରୁଦ୍ର ତିଳକ ବା ତ୍ରୀପୁଣ୍ଡ୍ର କୁହନ୍ତି   ଏହାର ତିନୋଟି ଭୂମି ସମାନ୍ତର ରେଖା ଏବଂ ଏକ ଲମ୍ବ ରେଖା ଏବଂ କେନ୍ଦ୍ରରେ ଏକ ଗୋଲେଇ/ ବୃତ୍ତ ଥାଏ ଏହା ଚିତାଗ୍ନିର ପାଉଂଶରୁ ତିଆରି ହୋଇଥାଏ ଏହି ପ୍ରକାର ତିଳକର ଅତି ପ୍ରାଚୀନତା ଅଛି ବିଶ୍ୱର ଅନ୍ୟ ସ୍ଥାନରେ ଧାରଣ କରାଯାଉଥିବା ତିଳକ ସହ ଏହାର ସାମଞ୍ଜସା ଦେଖିବାକୁ ମିଳେ

ଶାକ୍ତମାନେ ରକ୍ତ ହଳଦୀ ଓ ସିନ୍ଦୁରରେ ମିଶ୍ରିତ ଏକ ଲାଲ କୁଙ୍କୁମ କପାଳରେ ଧାରଣ କରନ୍ତି

ବିନ୍ଦି ଓ ତିଳକ ସହ ସମ୍ପର୍କ
ତିଳକ, ବିନ୍ଦି ସହ ଅନେକ ମାତ୍ରାରେ ସାମଞ୍ଜସ୍ୟ ଅଛି କିନ୍ତୁ ଦୁଇଟା ଯାକ ଏକା ପ୍ରକାରର ନୁହେଁ କିଛି ବିଶ୍ୱାସ ଆଧାରରେ ଏମାନଙ୍କ ମଧ୍ୟରେ ପାର୍ଥକ୍ୟ:
ଏକ ତିଳକ ଏକ ଓଦାଳିଆ ଆମିଶ୍ରଣ ବା ଶୁଖିଲା ଗୁଣ୍ଡ ଏବଂ ବିନ୍ଦି ଏକ ଅଳଙ୍କାର ବା ଓଦାଳିଆ ମିଶ୍ରଣରେ ତିଆରି 
ଏକ ତିଳକ ଧାର୍ମିକ କାର୍ଯ୍ୟ, କୌଣସି ବ୍ୟକ୍ତିଙ୍କୁ ସମ୍ମାନ, ସ୍ୱାଗତ, ବିଜୟ ଉତ୍ସବ ଆଦିରେ ଲଗାଯାଏ ବିନ୍ଦି ବିବାହ ଆଦିରେ ସଜବାଜ ଅର୍ଥରେ ଲଗାଯାଏ 
ଏକ ତିଳକ ଶରୀରର ୧୨ଟି ସ୍ଥାନ(ମୁଣ୍ଡ, କପାଳ, ଗଳା, ବାହୁ,ଛାତି, ପାକସ୍ଥଳି, କବନ୍ଧ ଉଭୟ ପାର୍ଶ୍ୱ ଏବଂ କାନ୍ଧ  )ରେ ଲଗାଯାଇ ପାରେ ବିନ୍ଦି କେବଳ ଆଖି ଦୁଇଟି ମଝିରେ ଲଗାଯାଏ
ସାଧାରଣତଃ ବିନ୍ଦି ମହିଳାମାନେ ଲଗାଇଥାଆନ୍ତି ଏବଂ ତିଳକ ଉଭୟ ମହିଳା ଓ ପୁରୁଷ ଲଗାଇଥାନ୍ତି

ଶବ୍ଦ ପ୍ରକାରୀକରଣ

ଟିକିଲି, ଟିକା,ଶୀଥର ହାର ହିନ୍ଦୀରେ ତିଲକ,  ; )

ନେପାଳ ଓ ବିହାରରେ ଟିକା tikā/teeka (टिका ), ଅବିର ଓ ଚାଉଳରୁ ତିଆରି ଏକ ମିଶ୍ରଣ ଟିକା ସାଧାରଣତଃ ଲାଲ ରଙ୍ଗର ବୃଦ୍ଧ ଆଙ୍ଗୁଠିରେ ଏକ ଥରରେ ତଳୁ ଉପର ଆଡ଼କୁ କପାଳରେ ଲଗାଯାଏ

ଫଟୋ ସମୂହ

ଅଧିକ ଦେଖନ୍ତୁ
ବିନ୍ଦୁ
ତିଳକ (ବୈଷ୍ଣବ)
ଚନ୍ଦନ
ବିଭୂତି

ଆଧାର

Bibliography

ଆହୁରି ପଢ଼ନ୍ତୁ
 Mittal, Sushil; Thursby, Gene R. (2006). Religions of South Asia: An Introduction. Taylor & Francis, United Kingdom. . pp. 73.

ବାହାର ଲିଙ୍କ ସମୂହ

How to put on Tilak, Hare Krishna Temple
Tilaka : Hindu marks on the forehead, Priyabala Shah
କୁମ୍ଭାଟୁଆ ( ଇଂରାଜୀରେ Greater Coucal ବା Crow pheasant, ଜୀବ ବିଜ୍ଞାନ ନାମ Centropus sinensis)  ହେଉଛି କୋଇଲି ପ୍ରଜାତିର ଏକ ସ୍ୱଜୀବି ବିହଂଗ । ଭାରତୀୟ ଉପମଦେଶ ତଥା ଦକ୍ଷିଣ ପୂର୍ବ ଏସିଆରେ ପରିବ୍ୟାପ୍ତ ଏହି ଚଢେ‍ଇକୁ କେତେ ଗୁଡିଏ ଉପ ପ୍ରଜାତିରେ ବିଭାଗୀକରଣ କରାଯାଇଥାଏ, ଯେଉଁଥିରୁ କିଛିଂକୁ ସମ୍ପୁର୍ଣ୍ଣ ପ୍ରଜାତିରେ ବିବେଚନା କରାଯାଏ । ସେମାନେ ଦେଖିବାକୁ ବଡ଼ କାଉ ଭଳି କିଂତୁ ଲମ୍ବା ଲାଂଜ, ତମ୍ବା ମାଟିଆ ରଂଗର ଡେଣା ଏବଂ ସେମାନେ ଜଂଗଲଠାରୁ ଆରମ୍ଭ କରି, ଚାଷ ଜମି ଓ ସହରୀ ଉଦ୍ୟାନ ଭଳି ବ୍ୟାପ୍ତ ପରିବେଶରେ ଦେଖାଯାଆଂତି ।

ଏମାନେ ଭଲ ଭାବରେ ଉଡିପାରଂତି ନାହିଁ, ଖଣ୍ଡିଉଡା ଦେ‍ଇ ଏମାନେ ଚଳ ପ୍ରଚଳ ହୁଅଂତି । ଅଧିକାଂଶ ସମୟ ସେମାନଂକୁ ମାଟି ଉପରେ ଚାଲି ଖାଦ୍ୟ ଅନ୍ୱେଷଣ କରୁଥିବା ଦେଖାଯାଏ । ଏମାନେ ବିଭିନ୍ନ ପୋକ ଜୋକ, ଅଣ୍ଡା ଆଦି ଖାଇ ଥାଆଂତି ।

ଆଧାର 

ପକ୍ଷୀ
ଓଡ଼ିଶାର ପକ୍ଷୀ
ତପୁ ମିଶ୍ର (୧୧ ଜାନୁଆରୀ ୧୯୮୫ - ୧୯ ଜୁନ ୨୦୨୧) ଜଣେ ଓଡ଼ିଆ କଣ୍ଠଶିଳ୍ପୀ ଥିଲେ । ସେ ଓଡ଼ିଆ କଥାଚିତ୍ର ଏବଂ ଆଲବମ୍ ଜଗତରେ ଅନେକ ଗୀତରେ କଣ୍ଠଦାନ କରିଥିଲେ । ସେ ଓଡ଼ିଆ ଦୂରଦର୍ଶନ କାର୍ଯ୍ୟକ୍ରମରେ ଜଣେ ବିଚାରିକା ଭାବରେ ମଧ୍ୟ କାର୍ଯ୍ୟ କରିଥିଲେ । ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ "ଭଏସ୍ ଅଫ୍ ଓଡ଼ିଶା"ରେ ଗୁଡ୍‌ଲି ରଥ ଏବଂ ପମିଙ୍କ ସହ ଜଣେ ବିଚାରିକା ଭାବରେ କାର୍ଯ୍ୟ କରିଥିଲେ । ଓଡ଼ିଆ ସମେତ ସେ ବଙ୍ଗଳା, ହିନ୍ଦୀ ଏବଂ ଅନ୍ୟାନ୍ୟ ଭାରତୀୟ ଆଞ୍ଚଳିକ ଭାଷାମାନଙ୍କରେ ମଧ୍ୟ ଗୀତ ଗାଇଥିଲେ । ଜଣେ ସ୍ୱାଧୀନ କଳାକାର ଭାବେ ସେ ନିଜର ୟୁଟ୍ୟୁବ୍ ଚ୍ୟାନେଲରେ ମଧ୍ୟ ଆଲବମ ପ୍ରକାଶ କରିଥିଲେ ।

୨୦୨୧ ମସିହା ଜୁନ ୧୯ ତାରିଖରେ କରୋନାରେ ୩୬ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା ।

ଜୀବନୀ

ପ୍ରାରମ୍ଭିକ ଜୀବନ 
ତପୁ ମିଶ୍ର ଓଡ଼ିଶାର ସମ୍ବଲପୁରଠାରେ ଜନ୍ମଗ୍ରହଣ କରିଥିଲେ । ସେ ଅଳ୍ପ ବୟସରେ ଗୀତ ବୋଲା ଶିଖି ଗୀତ ଗାଇବା ଆରମ୍ଭ କରିଥିଲେ । ସେ ପ୍ରଭୁଦତ୍ତ ପ୍ରଧାନ ଓ ଜ୍ଞାନରଞ୍ଜନ ମହାପାତ୍ରଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ ।

ଶିକ୍ଷା 
ସେ ସମ୍ବଲପୁର ବିଶ୍ୱବିଦ୍ୟାଳୟରୁ ଓ ପରେ ଗାନ୍ଧର୍ବ ମହାବିଦ୍ୟାଳୟରୁ ସଂଗୀତ ଡିଗ୍ରୀ ହାସଲ କରିଥିଲେ ।

ସଙ୍ଗୀତ 
ତପୁ ମିଶ୍ର ପ୍ରାୟତଃ ଅର୍ଦ୍ଧ-ଶାସ୍ତ୍ରୀୟ, ରୋମାଣ୍ଟିକ ଏବଂ ଆଇଟମ ଗୀତ ବୋଲୁଥିଲେ । ୧୯୯୫ ମସିହାରେ ହିମାଂଶୁ ପରିଜାଙ୍କ ଓଡ଼ିଆ ଚଳଚ୍ଚିତ୍ର କୁଳ ନନ୍ଦନ ଜରିଆରେ ସେ ପ୍ରଥମ କରି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଏହା ପରେ ସେ ଆଇ ଲଭ୍ ୟୁ ଚଳଚ୍ଚିତ୍ରର ତାଙ୍କ ଗୀତ ନାରେ ନା ବଜାନା ବଂଶୀ ଖ୍ୟାତିଲାଭ କରିଥିଲା । ସେ ୫୦୦ରୁ ଅଧିକ ଚଳଚ୍ଚିତ୍ର ଗୀତରେ କଣ୍ଠଦାନ କରିଥିଲେ । ଓଡ଼ିଆ ସମେତ ସେ ବଙ୍ଗଳା, ହିନ୍ଦୀ ଏବଂ ଅନ୍ୟାନ୍ୟ ଆଞ୍ଚଳିକ ଭାଷାରେ ମଧ୍ୟ ଗୀତ ଗାଇଥିଲେ । ଏକ ସ୍ୱାଧୀନ କଳାକାର ଭାବରେ ସେ ନିଜର ଏକ ୟୁଟ୍ୟୁବ୍ ଚ୍ୟାନେଲରେ ମଧ୍ୟ ଆଲବମ ପ୍ରକାଶ କରିଆସିଥିଲେ ।

ଅସୁସ୍ଥତା ଓ ମୃତ୍ୟୁ 
ମଇ ୧୯ରେ କରୋନାରେ ଆକ୍ରାନ୍ତ ହେବା ପରେ ତାଙ୍କ ପରିବାର ସଦସ୍ୟ ତାଙ୍କୁ ଘରୋଇ କରୋନା ଡାକ୍ତରଖାନାରେ ଭର୍ତ୍ତି କରିଥିଲେ । ସେ ସୁସ୍ଥ ହେବା ପରେ ପୁଣିଥରେ କରୋନା ପରବର୍ତ୍ତୀ ଜଟିଳତା ସୃଷ୍ଟି ହୋଇଥିଲା ଓ ତାଙ୍କର ଅମ୍ଳଜାନ ସ୍ତର ୪୫କୁ ଖସିଯାଇଥିଲା । ଭୁବନେଶ୍ୱରଠାରେ ଏକ ଘରୋଇ ଡାକ୍ତରଖାନାରେ ଭର୍ତ୍ତିହୋଇଥିଲେ ଓ ପରେ ଭେଣ୍ଟିଲେଟରରେ ଥିଲେ । ଚିକିତ୍ସିତ ହେଉଥିବା ସମୟରେ ୨୦୨୧ ମସିହା ଜୁନ ୧୯ ତାରିଖ ରାତି ୧୧ଟା ସମୟରେ ତାଙ୍କର ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୩୬ ବର୍ଷ ବୟସ ହୋଇଥିଲା ।

ଗୀତ 

ଚକ୍‌ଲେଟ୍‌ (୨୦୧୧)
 ମନ ମୋର ପ୍ରଜାପତି (୨୦୧୧)
 ଲୋଫର୍ (୨୦୧୧)
 ମୋଷ୍ଟ ୱାଣ୍ଟେଡ଼ (୨୦୧୧)
ତୁ ଥାଆ ମୁଁ ଯାଉଚି ରୁଷି (୨୦୧୦)
 ଅଞ୍ଜଳି (୨୦୧୦)
ଓଁ ନମଃ ଶିବାୟ (୨୦୧୦)
 ଏଇ ମିଳନ ଯୁଗ ଯୁଗର (୨୦୧୦)
ସ୍ୱୟଂସିଦ୍ଧା (୨୦୧୦)
ଭୁଲ୍ ବୁଝିବନି ମତେ (୨୦୧୦)
 ପହିଲି ରଜ (୨୦୧୦)
ସଞ୍ଜୁ ଆଉ ସଞ୍ଜନା (୨୦୧୦)
ଦିଲ୍ ତ‌ତେ ଦେଇଚି (୨୦୧୦)
ତୋ' ଆଖିରେ ମୁଁ (୨୦୧୦)
 ଶୁଭ ବିବାହ (୨୦୧୦)
 ଆଖି ପଲକରେ ତୁ (୨୦୧୦)
 ମିତରେ ମିତ (୨୦୦୯)
 ଲଭ୍ ଡଟ୍ କମ୍ (୨୦୦୯)
 କେଉଁ ଦୁନିଆରୁ ଆସିଲ ବନ୍ଧୁ (୨୦୦୯)
ରୋମିଓ- ଦ ଲଭର୍ ବୟ (୨୦୦୯)
ଆଇଲାରେ ଓଡ଼ିଆ ପୁଅ (୨୦୦୯)
 ପ୍ରେମୀ ନଂ ୱାନ୍ (୨୦୦୯)
 ଡ୍ରିମ୍ ଗାର୍ଲ (୨୦୦୯)
ଆ'ରେ ସାଥି ଆ (୨୦୦୯)
ଆ' ଜ‌ହ୍ନରେ ଲେଖିବା ନାଁ (୨୦୦୯)
ଧୀରେ ଧୀରେ ପ୍ରେମ ହେଲା (୨୦୦୯)
ପ୍ରେମ ରୋଗୀ (୨୦୦୯)
ନନ୍ଦିନୀ ଆଇ ଲଭ୍ ୟୁ (୨୦୦୮)
ମତେ ତ ଲଭ ହେଲାରେ (୨୦୦୮) (ସଙ୍ଗିତ ନିର୍ଦ୍ଦେଶନା)
 କଳିଙ୍ଗ ପୁତ୍ର (୨୦୦୮)
 ବନ୍ଦେ ଉତ୍କଳ ଜନନୀ (୨୦୦୮)
 ମତେ ଆଣିଦେଲ ଲକ୍ଷେ ଫଗୁଣ (୨୦୦୮)
 ବନ୍ଦେ ଉତ୍କଳ ଜନନୀ (୨୦୦୮)
 ସମୟ ହାତରେ ଡୋରି (୨୦୦୭)
ଲାଲ ଟୁକ୍ ଟୁକ୍ ସାଧବବୋହୂ (୨୦୦୭)
 ରସିକ ନାଗର (୨୦୦୭)
 ଏ ଯୁଗର କୃଷ୍ଣ ସୁଦାମା (୨୦୦୭)
 ଏ ମନ ମାନେନା (୨୦୦୭)
 ମୋ ସୁନା ପୁଅ (୨୦୦୭)
ମୁଁ ତତେ ଲଭ୍ କରୁଚି (୨୦୦୭)
ପାଗଳ ପ୍ରେମୀ (୨୦୦୭)
ତୋ' ପାଇଁ (୨୦୦୭)
ଶାଶୁଘର ଚାଲିଯିବି (୨୦୦୬)
 ପ୍ରିୟା ମୋ ପ୍ରିୟା (୨୦୦୫)
 ଅର୍ଜୁନ (୨୦୦୫)
ଆଇ ଲଭ୍ ୟୁ (୨୦୦୫)
ଓ ମାଇଁ ଲଭ୍ (୨୦୦୫)
ଟୋପାଏ ସିନ୍ଦୂର ଦି ଟୋପା ଲୁହ (୨୦୦୫)
ବର୍ଷା ମାଇଁ ଡାର୍ଲିଙ୍ଗ୍ (୨୦୦୪)
ରକତ ଚିହ୍ନିଛି ନିଜର କିଏ (୧୯୯୯)

ସମ୍ମାନ ଓ ପୁରସ୍କାର 
କଣ୍ଠ ସଙ୍ଗୀତରେ ତାଙ୍କର ଅବଦାନ ପାଇଁ ତପୁ ମିଶ୍ର ଚାରୋଟି ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭକରିଥିଲେ ।

ଆଧାର

ବାହାର ଆଧାର 

 

୧୯୮୫ ଜନ୍ମ
୨୦୨୧ ମୃତ୍ୟୁ
ଓଡ଼ିଆ କଥାଚିତ୍ର ଗାୟକ
ଓଡ଼ିଆ ଲୋକ
ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଆଇୟୁଡି ଉଇଥ ପ୍ରୋଜେସ୍ଟେରନ (ଇଂରାଜୀ ଭାଷାରେ Intrauterine device (IUD) with progestogen, ବିକ୍ରୟ ନାମ ମିରେନା/Mirena ଏକ ଅନ୍ତଃଜରାୟୁ ଉପକରଣ (intrauterine device) ଯେଉଁଥିରୁ ଲେଭୋନୋରଜେସ୍ଟ୍ରେଲ (levonorgestrel) ହରମୋନ ନିର୍ଗତ ହୁଏ । ଜନ୍ମ ନିରୋଧ ଓ ଅତ୍ୟଧିକ ଋତୁସ୍ରାବ (heavy menstrual periods) ଚିକିତ୍ସା ତ‌ଥା ଏସ୍ଟ୍ରୋଜେନ ରିପ୍ଲେସମେଣ୍ଟ ଥେରାପି (estrogen replacement therapy) ଜନିତ ଏଣ୍ଡୋମେଟ୍ରିଆଲ ହାଇପରପ୍ଲାସିଆ (excessive build of the lining of the uterus) ରୋଗର ପ୍ରତିଷେଧ ନିମନ୍ତେ ବ୍ୟବ‌ହାର କରାଯାଏ । ଏହା ଏକ ପ୍ରଭାବଶାଳୀ ଜନ୍ମ ନିରୋଧକ ଯେଉଁଥିରେ ଏକ ବର୍ଷର ଫେଲ ହାର ମାତ୍ର ୦.୨% । ଏହି ଉପକରଣ ଜରାୟୁ ( uterus) ମଧ୍ୟରେ ରଖାଯାଏ ଯାହା ୩ରୁ ୫ବର୍ଷ ପର୍ଯ୍ୟନ୍ତ କାମକରେ । ଏହି ଉପକରଣ କାଢ଼ିନେଲାପରେ ଗର୍ଭଧାରଣ କ୍ଷମତା (fertility) ଫେରିଆସେ ।

ଅନିୟମିତ ଋତୁସ୍ରାବ, ଓଭାରିଆନ ସିସ୍ଟ (ovarian cysts), ପେଲଭିସ ଯନ୍ତ୍ରଣା ଓ ଅବସାଦ ଆଦି ପ୍ରତିକ୍ରିୟା ଏହି ଔଷଧ ଯୋଗୁ ଦେଖାଯାଇପାରେ । କ୍ୱଚିତ ଜରାୟୁ ଛିଦ୍ର (uterine perforation) ମଧ୍ୟ ହୋଇପାରେ ।  ଗର୍ଭାବସ୍ଥାରେ ଏହା ଦିଆଯାଏନାହିଁ କିନ୍ତୁ  ସ୍ତନ୍ୟପାନ ସମୟରେ ନିରାପଦ ଜଣାଯାଏ । ଏହା ଏକ ପ୍ରକାର ଦୀର୍ଘ-କାର୍ଯ୍ୟକ୍ଷମ ଜନ୍ମ ନିରୋଧକ (long-acting reversible birth control) । ଏହା ଜରାୟୁଗ୍ରୀବାର ଝିଲ୍ଲି (mucous) ମୋଟା କରିଦିଏ ଯାହାଦ୍ୱାରା ଏଣ୍ଡୋମେଟ୍ରିଅମ (lining of the uterus) ବୃଦ୍ଧି ହୋଇପାରେନାହିଁ ଓ ବେଳେବେଳେ ଡିମ୍ବକ୍ଷରଣ (ovulation) ବନ୍ଦ ହୋଇଯାଏ । 

ଫିନଲାଣ୍ଡରେ ସନ ୧୯୯୦ରେ ଓ ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୦ରେ ଡାକ୍ତରୀ ବ୍ୟବ‌ହାର ନିମନ୍ତେ ଆଇୟୁଡି ଉଇଥ ପ୍ରୋଜେସ୍ଟେରନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ପ୍ରତ୍ୟେକ ଡୋଜର ମୂଲ୍ୟ ୧୨୨.୪୬  ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୮୮ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୮୪୪ ଆମେରିକୀୟ ଡଲାର । ଶହେ କୋଡ଼ିଏରୁ ଅଧିକ ଦେଶରେ ଏହାର ବ୍ୟବ‌ହାର ସ୍ୱୀକୃତ ହୋଇଛି ଓ ଏହା ୧୦ ନିୟୁତ ମହିଳା ବ୍ୟବ‌ହାର କରୁଛନ୍ତି ।

ଆଧାର 

ଔଷଧ
୧୩୮୭ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୩୮୭
ବଟ ତିଆରି ବର୍ଷ ଲେଖା
ମେରି କମ  ହେଉଛି ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଚଳଚ୍ଚିତ୍ର । କଥାଚିତ୍ରଟି ମେରି କମ ନାମ୍ନୀ କୁସ୍ତି-ଖେଳାଳୀଙ୍କ ଜୀବନୀ ଉପରେ ଆଧାରିତ । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ଓମୁଙ୍ଗ କୁମାର ଏବଂ ପ୍ରଯୋଜକ ହେଉଛନ୍ତି ସଞ୍ଜୟ ଲୀଲା ଭଂସାଲୀ ଓ ଅଜିତ ଅନ୍ଧାରେ । ଚଳଚ୍ଚିତ୍ରର ମୁଖ୍ୟ ଭୁମିକାରେ ଅଭିନୟ କରିଛନ୍ତି ପ୍ରିୟଙ୍କା ଚୋପ୍ରା । ଅନ୍ୟାନ୍ୟ ସହ କଳାକାରମାନେ ହେଲେ ଦର୍ଶନ କୁମାର, ସୁନୀଲ ଥାପା, ଇତ୍ୟାଦି । କଥାଚିତ୍ରରେ ପ୍ରିୟଙ୍କା ପ୍ରଥମ ଥର ପାଇଁ ଏକ ଗୀତରେ ନିଜର କଣ୍ଠ ଦାନ କରିଛନ୍ତି । ପ୍ରିୟଙ୍କା ଏଥିପାଇଁ ପ୍ରାୟ ତିନିମାସ ଶାରୀରିକ ବ୍ୟାୟାମ ଏବଂ ତାଲିମ ହାସଲ ପୂର୍ବକ ମେରି କମଙ୍କ କୁସ୍ତି କୌଶଳ ବିଷୟରେ ଆବଶ୍ୟକ ଜ୍ଞାନ ହାସଲ କରିଥିଲେ ।

କାହାଣୀ 
କଥାଚିତ୍ରର କାହାଣୀ ମେରି କମଙ୍କ ଜୀବନୀ ଉପରେ ଆଧାରିତ  ।ମେରି କମଙ୍କ ଜନ୍ମ ମଣିପୁରର ଚୁରାଚାଂଦପୁର ଜିଲ୍ଲାର ଏକ ଗରିବ କୃଷକ ପରିବାରରେ ହୋଇଥିଲା।  ସେ ତାଙ୍କ ପ୍ରାଥମିକ ଶିକ୍ଷା ଲୋକଟକ ଖ୍ରୀଷ୍ଟିୟାନ ମଡେଲ ସ୍କୁଲ ଏବଂ ସେଣ୍ଟ ଜାଭିୟର ସ୍କୁଲରେ ସମାପ୍ତ କଲେ ।  ପରବର୍ତ୍ତୀ ଶିକ୍ଷା ପାଇଁ ସେ ଆଦିମଜାତି  ହାଇସ୍କୁଲ, ଇମ୍ଫାଲ ଗଲେ । ହେଲେ ପରୀକ୍ଷାରେ ଫେଲ ହୋଇଯିବାରୁ ସେ ସ୍କୁଲ ଛାଡ଼ି ରାଷ୍ଟ୍ରୀୟ ମୁକ୍ତ ବିଦ୍ୟାଳୟରେ ପରୀକ୍ଷା ଦେଲେ । ମେରି କମଙ୍କ ବିବାହ ଓନଲର କମଙ୍କ ସହିତ ହୋଇଛି ଓ ତାଙ୍କର ୩ଟି ସନ୍ତାନ ଅଛନ୍ତି ।
ମେରି କମଙ୍କ (ମୂଳ ନାମ ମାଙ୍ଗତେ ଚୁଙ୍ଗେଇଜାଙ୍ଗ କମ) ପିଲାଟି ଦିନରୁ ବକ୍‌ସିଙ୍ଗ ପ୍ରତି  ଆକର୍ଷଣ ରହିଥିଲା । ପିତାଙ୍କ ବିରୋଧ ସତ୍ତ୍ୱେ ସେ ଏଥିରୁ ଦୁରେଇପାରି ନ ଥିଲେ । ବକ୍‌ସିଙ୍ଗ ପ୍ରତି ତାଙ୍କର ଏହି ଦୁର୍ବଳତା ତାଙ୍କୁ ନରଜିତ ସିଂ ( ବକ୍‌ସିଙ୍ଗ କୋଚ୍) ସହ କରାଇଥିଲା । ନରଜିତ ଯେ ତତ୍କାଳୀନ ଏସିଆନ ବକ୍‌ସିଙ୍ଗ ଚମ୍ପିୟନଙ୍କ କୋଚ ଏକଥା ଜାଣିବା ପରେ ମେରି ବକ୍‌ସିଙ୍ଗ ଶିକ୍ଷିବା ପାଇଁ ତାଙ୍କର ଅଭିଳାଷ ପ୍ରକାଶ କଲେ ।  କମଙ୍କର  ବକ୍‌ସିଙ୍ଗ ପ୍ରତି ନିଷ୍ଠା ଦେଖିବା ପରେ ନରଜିତ କୋମଙ୍କୁ ତାଲିମ ଦେବା ଆରମ୍ଭ କଲେ । ଇତି ମଧ୍ୟରେ ସେ ତାଙ୍କ ନାମ ବଦଳାଇ ମେରି କମ ରଖିଲେ ।

କଥାଚିତ୍ରର କାହାଣୀକୁ ସଜାଇଥିଲେ ଲେଖକ ସଆଇୱାନ କ୍ୱାଡ୍ରାସ, ଯିଏକି ଓମୁଙ୍ଗ କୁମାରଙ୍କୁ ଏହି କାହାଣୀକୁ ନେଇ କଥାଚିତ୍ର କରିବା ପାଇଁ ପ୍ରସ୍ତାବ ଦେଇଥିଲେ । ସେତେବେଳେ ମେରି କମ ମୁଷ୍ଟିଯୁଦ୍ଧରେ ଆନ୍ତର୍ଜାତିକ ସ୍ତରରେ ଅନେକ କିଛି ସମ୍ମାନ ହାସଲ କରିଥିଲେ ବି ଭାରତ ତଥା ଭାରତ ବାହାରେ ଏତେଟା ଲୋକପ୍ରିୟ ହୋଇ ନ ଥିଲେ । କୁମାର ଏଥିରେ ସମ୍ମତି ଜଣାଇ ମେରି କମଙ୍କୁ ମିଶିଲେ ଏବଂ କଥାଚିତ୍ରଟି ପାଇଁ ଅନୁମତି ହାସଲ କଲେ ।

ମେଂଗତେ ଚଂଗ୍ନେଇଜେଂଗ ମେରି କମ୍(ଏମ୍ ସି ମେରି କମ୍) ମୁଷ୍ଟି ଯୁଦ୍ଧରେ 5 ଥରର ବିଶ୍ୱ ଚ୍ୟାମ୍ପିୟାନ ଅଟନ୍ତି । ସେ ହେଉଛନ୍ତି ଏକ ମାତ୍ର ମହିଳା  ଯେ କି ୬ ଥର ଯାକ  ହୋଇଥିବା ବିଶ୍ୱ ଚ୍ୟାମ୍ପିୟନସିପରେ ପଦକ ଜିତିଛନ୍ତି । "ମ୍ୟାଗନିଫିସେନ୍ଟ୍ ମେରି" ବୋଲାଉଥିବା ମେରି ହେଉଛନ୍ତି  ଏକ ମାତ୍ର ଭାରତୀୟ ମହିଳା  ଯେ କି ୨୦୧୨ ଲଣ୍ଡନ ଓଲମ୍ପିକ ପାଇଁ ଯୋଗ୍ୟତା ଅର୍ଜନ କରିବା ସଙ୍ଗେ ସଙ୍ଗେ ନିଜ ବର୍ଗ (୫୧ କି. ଗ୍ରା.)ରେ କାଂସ୍ୟ ପଦକ ମଧ୍ୟ ଜିତିଥିଲେ।  ମେରି ମଧ୍ୟ ଇମ୍ଫାଲରେ କେବଳ ମହିଳାମାନଙ୍କ ପାଇଁ ଏକ ଯୁଦ୍ଧ ଆଖଡ଼ା (fight club) ଆରମ୍ଭ କରିଛନ୍ତି, ଯେଉଁଠି ଝିଅମାନଙ୍କୁ ଯୌନ ହିଂସାକୁ ପ୍ରତିରୋଧ କରିବାପାଇଁ ତାଲିମ ଦିଆଯାଏ ।

କଣ୍ଠଶିଳ୍ପୀ

ସମ୍ମାନ 
 ୨୦୧୪---ଦାଦାସାହେବ ଅକାଦମୀ ଆୱାର୍ଡ
 ୨୦୧୪---ବିଗ ଷ୍ଟାର ଏଣ୍ଟେରଟେନ୍‌ମେଣ୍ଟ ଆୱାର୍ଡ
 ୨୦୧୫---ଫିଲ୍ମଫେୟାର ଆୱାର୍ଡ
 ୨୦୧୫---ଆରବ ଇଣ୍ଡୋ ବଲିଉଡ ଆୱାର୍ଡ
୨୦୧୪---ଷ୍ଟାରଡଷ୍ଟ ଆୱାର୍ଡ
୨୦୧୫ ---ଷ୍ଟାର ଗିଲଡ ଆୱାର୍ଡ
୨୦୧୫ --ସ୍କ୍ରୀନ ଆୱାର୍ଡ

ଆଧାର

ହିନ୍ଦୀ କଥାଚିତ୍ର
ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ